I 1722 var han understyrmann på skipet "Christianborg" i trekantfart på Guineakysten i Afrika og de danske kolonier i Karibia. Skipet forlot København i januar 1723 og var hjemme igjen våren 1725. Både på utreise og hjemreise hadde de søkt nødhavn, i Norge og på Færøyene. Skipet fraktet 416 slaver fra Afrika, og 65 av disse døde underveis. Kaptein og offiserer ble etter reisen forhørt av kompaniet for å oppklare hvorfor reisen tok så lang tid.